**25.09.2014**

**Съобщение за медиите**

**Община Свищов и Екобулпак АД оптимизират системата за**

**разделното събиране на отпадъци**

Още през 2007 г. Екобулпак АД в сътрудничество с община Свищов въведоха система за разделно събиране и оползотворяване на отпадъци от опаковки на територията на община Свищов. Системата се състои от два типа контейнери: **жълти** за събиране на опаковки от хартия, пластмаса и метал и **зелени** - за стъклени опаковки. Моделът за разделно събиране включва добавяне само на два контейнера към наличните за битови отпадъци. Това улеснява гражданите при разделянето на отпадъците, както и не затруднява излишно придвижването на автомобилите и пешеходците по улиците. Контейнерите се обслужват с различна техника, поради това е изключено събраните разделно отпадъци да се смесват. Жълтите контейнери се обслужват с камион с вариопреса, а зелените – с камион с кран.

На територията на община Свищов са разположени общо 189 бр. жълти контейнери, 99 бр. зелени контейнери и 51 еднофамилни жълти кофи за разделно събиране.

Екобулпак АД осигурява събирането и транспортирането на отпадъците, след което материалите се сортират на специализирана сепарираща инсталация и се предават за рециклиране.

Сепарирането на отпадъците се осъществява от фирма ЕКО ФЕНИКС, с която ЕКОБУЛПАК АД подписа нов договор от началото на месец август. Очаква се значително повишаване на количествата отпадъци, които ще се рециклират.

Призоваме гражданите да използват контейнерите за разделно събиране по предназначение. За подаване на сигнали, мнения и въпроси сме на разположение на: 02/ 434 16 68 и 0884 00 30 30.

Досега организацията има изградени системи за разделно събиране на отпадъците в над 40 общини в цялата страна - Пазарджик, Велинград, Търговище, Ямбол, Габрово, Сливен и др.

**За Екобулпак АД:**

Екобулпак АД е национална организация за оползотворяване на отпадъци от опаковки. През 2013г. дружеството рециклира над 65 хиляди тона опаковки от хартия, пластмаса, метал, дърво и стъкло. За 6 години Екобулпак АД е изградило със собствени инвестиции шест инсталации за сортиране на отпадъци - в Габрово, Пазарджик, кв. Требич (София), кв. Филиповци (София), Ямбол и Търговище.

**За повече информация:**

Петя Радева, тел.: 02/434 16 16

Моб.: +359 885 84 90 20

e-mail: pradeva@ecobulpack.com

[www.ecobulpack.com](http://www.ecobulpack.com)